Oktovianus Maniani

Oktavianus Maniani ().goal.com(dipunundhuh tanggal 30 September 2011) Oktovianus Maniani punika salah satunggaling juru main bal ingkang asalipun saking Papua, Indonésia. Oktovianus Maniani naté nggabung kaliyan PSMS Medan nalika taun 2008-2009. Nalika putaran 2 ISL 2009-2010, Oktovianus nggabung kaliyan klub Persitara Jakarta Utara. Sajrone main bal-balan, Oktavianus Maniani punika gadhah kaluwihan nalika main inggih punika mlayunipun ingkang banter saha target shot ingkang pas nalika nendhang bal saking jarak ingkang tebih. Nalika ISL taun 2010-2011, Oktovianus Maniani nggabung kaliyan klub Sriwijaya FC. Klub punika dipunlatih kaliyan Ivan Kolev. Oktovianus ugi naté main wonten ing  naliak piala AFF 2010. Nalika main bal wonten timnas, Oktovianus dipunlatih kaliyan Alfred Riedl. Wonten ing timnas senior, Oktovianus Maniani sampun ndamel gol ingkang cacahipun kalih. Gol-gol punika dipuncithak Oktovianus nalika Timnas main mengsah kaliyan nagara Maladewa saha Timor Leste.
Okto wiwit mangertos bal punika nalika yuswanipun taksih gangsal taun. Nalika alit Okto boten pitados manawi saged main bal wonten ing klub ingkang profésional amargi Oktovianus Maniani punika asalipun boten saking kulawarga juru main bal. Okto punika gadhah idola ingkang namanipun Elie Aiboy. Okto punika putra ingkang pungkasan saking pasangan Benyamin Maniani saha Dorci Maniani. Okto dados putra jaler piyambak saking sedhérék ingkang cacahipun gangsal.selebonline.com(dipunundhuh tanggal 30 Oktober 2011)

 Gol Internasional 

 Cathetan suku 

Kategori:Lair 1990
Kategori:Wong urip
Kategori:Pamain bal-balan Indonésia
Kategori:Pamain tengah bal-balan